[{"text_idx": "#000001", "text": "Cours express en ligne \u2192 A1"}, {"text_idx": "#000002", "text": "Dum la 72a IJK, mi partoprenis, danke al nia Erasmus+ projekto KA1, kun 8 aliaj kunlaborantoj kaj 2 gvidantoj/faciligantoj seminarion pri inkluziveco. Tiu projekto okazis interasocie kaj kadre de la Konsilio de Eu\u0306ropo kiu petas de junuloj trakti temojn por la estonteco. Ni provis respondi kune en nia internacia arang\u0302o, la kongreso de TEJO en Nederlando."}, {"text_idx": "#000003", "text": "Kio estas inkluziveco? En mia menso, temis pri inkluzivi homojn en la societon. Nu, tio ne sufic\u0302as. Konkrete, en Francujo mi ekkonis inkluzivecon pro la nova maniero skribi vortojn kun ambau\u0306 genroj. Kiel alilande, oftas debatoj pri \u201cteorio de la genro\u201d kaj sekve kiel inkluzivi pli da homoj. Mi ne studis la aferojn pli profunde, sed tiu aktuala debato interesas min. Miaj konoj tiam malgrandaj kaj iom nebulaj evoluis danke al tiu seminario kiu estas inter la nombraj projektoj en kiuj nia asocio EKC jam de pluraj jaroj engag\u0302ig\u0302as kadre de Erasmus+."}, {"text_idx": "#000004", "text": "Post interkona momento kaj interkonsento pri labormetodo, ni komencis malkovri difinojn kaj konceptojn: identeco, povo, statuso... Per multaj iloj kaj kunkonstrua laboro en atelieroj ni akiris sciigojn pi \u201csocia inkluzivo\u201d kiu tus\u0302as kulturan, ekonomian, socialan kaj politikan kampojn."}, {"text_idx": "#000005", "text": "Post tiuj klarigoj kaj enkadrigoj kiuj ebligis la ideojn forg\u0302ig\u0302i, ni studis la oficialajn difinojn kaj dokumentojn por iri plu supren kaj preterpasi niajn spertojn kaj (antau\u030c)pripensojn."}, {"text_idx": "#000006", "text": "Nun, la diversaj flankoj de inkluziveco estis traktitaj, nepras fokusig\u0302i pri la procesoj de la socia ekskludo au\u0306 malinkluzivo. Tiu procesanalizo bazig\u0302is sur konkretaj ekzemploj kiuj bedau\u0306rinde neniam kaj neniel mankas, nek historie, nek aktuale. Apartismoj abundas, foje videble, foje pli kas\u0302e."}, {"text_idx": "#000007", "text": "Kiel vidite, nia kunlaboro fondig\u0302is sur nia sperto, niaj pripensoj, dokumentoj, konkretaj ekzemploj. Fontoj ne mankis. Ni provis, debatis, apogante nin je la faciligantoj kaj la komuna inteligenteco. Ne temis pri prelego, leciono, ni c\u0302iuj aktivig\u0302is kaj aktivis por la disvolvig\u0302o de tiu ateliero por nutri niajn pensojn kaj prezenti materialojn por la estonteco. Niaj gvidantoj proponis kaj ni disponis."}]